proxectonos/corpus_dominio_legal_administrativo_tmp huggingface dataset:
ORDE do 19 de abril de 2011 pola que se modifica a Orde do 29 de decembro de 2010, pola que se establecen as bases reguladoras para a concesión de indemnizacións, axudas de compensacións complementarias e axudas para a compra de gando bovino e ovino-cabrún que teña por obxecto a reposición das reses, como consecuencia do sacrificio obrigatorio de gando en execución dos programas de control e erradicación de enfermidades dos animais, e se convocan para o ano 2011.
CONSELLERÍA DO MEDIO RURAL — III. OUTRAS DISPOSICIÓNS — 27/04/2011

A Orde do 29 de decembro de 2010, publicada no DOG nº 3, do 5 de xaneiro de 2011, ten por obxecto establecer as bases reguladoras para a concesión de indemnizacións, axudas de compensacións complementarias e axudas para a compra de gando bovino e ovino-cabrún que teña por obxecto a reposición das reses, como consecuencia do sacrificio obrigatorio de gando en execución dos programas de control e erradicación de enfermidades dos animais, e convocar estas axudas para o ano 2011, en concorrencia competitiva.
Necesidades de axuste orzamentario obrigan á modificación das aplicacións orzamentarias a partir das que se aboarán as diferentes indemnizacións, compensacións complementarias e axudas. Para tal fin cómpre a modificación da Orde do 29 de decembro de 2010.
En consecuencia, de acordo co disposto no artigo 30º.1.3 do Estatuto de autonomía de Galicia e en uso das facultades que me confiren o artigo 14º da Lei 9/2007, do 13 de xuño, de subvencións de Galicia, así como en uso das competencias que me confire a Lei 1/1983, reguladora da Xunta e da súa Presidencia,
DISPOÑO:
Artigo único.
Modificar a Orde do 29 de decembro de 2010 pola que se establecen as bases reguladoras para a concesión de indemnizacións, axudas de compensacións complementarias e axudas para a compra de gando bovino e ovino-cabrún que teña por obxecto a reposición das reses, como consecuencia do sacrificio obrigatorio de gando en execución dos programas de control e erradicación de enfermidades dos animais, e se convocan para o ano 2011, como segue:
Un.-Modifícase o artigo 4º do seguinte modo:
«4.1 As indemnizacións, compensacións complementarias por lucro cesante e as axudas para compra de animais destinados á reposición establecidas nesta orde, así como as indemnizacións correspondentes aos animais sacrificados ou produtos destruídos que non puideron ser tidos en conta por presentar os certificados de sacrificio ou destrución con posterioridade ao peche do exercicio orzamentario anterior, aboaranse con cargo ás seguintes aplicacións orzamentarias dos orzamentos xerais da Comunidade Autónoma de Galicia para o ano 2011:
-13.02.713E.470.1 destínase inicialmente un importe de 400.000 euros.
-13.02.713E.770.0 destínase inicialmente un importe de 700.000 euros.
-13.02.713E.771.0 destínase inicialmente un importe de 100.000 euros».
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 19 de abril de 2011.
Samuel Jesús Juárez Casado
Conselleiro do Medio Rural
RESOLUCIÓN do 1 de abril de 2011, da Dirección Xeral de Formación e Colocación, pola que se dá publicidade ás axudas concedidas ao abeiro da Orde do 22 de xullo de 2010, pola que se establece a convocatoria pública e se regula o procedemento de concesión das subvencións aos/ás traballadores/as excedentes do sector téxtil e da confección con motivo dos cambios estruturais no comercio mundial para o ano 2010 (Diario Oficial de Galicia número 149, do 5 de agosto).
CONSELLERÍA DE TRABALLO E BENESTAR — III. OUTRAS DISPOSICIÓNS — 27/04/2011

O artigo 13º.6 da orde reguladora dispón que os órganos administrativos concedentes procederán a publicar, tal como se recolle no artigo 15º.1 da Lei 9/2007, do 13 de xuño, as subvencións concedidas, o programa e crédito orzamentario a que se imputan, o beneficiario, a cantidade concedida e a finalidade ou as finalidades da subvención. En consecuencia,
RESOLVO:
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 12.05.322B.480.1, ao abeiro da Orde do 22 de xullo de 2010 pola que se establece a convocatoria pública e se regula o procedemento de concesión das subvencións aos/ás traballadores/as excedentes do sector téxtil e da confección con motivo dos cambios estruturais no comercio mundial para o ano 2010 (Diario Oficial de Galicia nº 149, do 5 de agosto).
Santiago de Compostela, 1 de abril de 2011.
Ana Mª Díaz López
Directora xeral de Formación e Colocación
Ver referencia pdf "08100D007P019.PDF"
RESOLUCIÓN do 1 de abril de 2011, da Secretaría Xeral Técnica da Consellería de Economía e Industria, pola que se dá publicidade aos convenios de colaboración subscritos por esa consellería no último cuadrimestre do ano 2010.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 27/04/2011

O artigo 11º da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
RESOLVO:
Darlle publicidade á relación dos convenios subscritos pola Consellería de Economía e Industria nos meses de setembro, outubro, novembro e decembro do ano 2010, que se incorpora como anexo a esta resolución.
Santiago de Compostela, 1 de abril de 2011.
José Riesgo Boluda
Secretario xeral técnico da Consellería
de Economía e Industria
Ver referencia pdf "08100D004P007.PDF"
ORDE do 4 de abril de 2011 pola que se recoñece a Escola de Tempo Libre Barlovento como escola de tempo libre.
CONSELLERÍA DE TRABALLO E BENESTAR — III. OUTRAS DISPOSICIÓNS — 27/04/2011

O Decreto 50/2000, do 20 de xaneiro, polo que se refunde e actualiza a normativa vixente en materia de xuventude, establece no seu artigo 59º.1 que o recoñecemento das escolas de tempo libre, a determinación das ensinanzas que se poderán impartir nelas, a aprobación dos seus programas de formación e a expedición dos títulos acreditativos lle corresponden á Consellería de Familia, Promoción do Emprego, Muller e Xuventude.
A estrutura actual da Xunta de Galicia desenvólvese a través dos seguintes decretos:
-O Decreto 79/2009, do 19 de abril, establece a estrutura orgánica da Xunta de Galicia.
-O Decreto 81/2009, do 19 de abril, nomea a Beatriz Mato Otero conselleira de Traballo e Benestar.
-O Decreto 8/2011, do 28 de xaneiro, polo que se fixa a estrutura orgánica das consellerías da Xunta de Galicia. O seu artigo 8º estrutura os órganos superiores da Consellería de Traballo e Benestar.
-O Decreto 335/2009, do 11 de xuño, modificado polo Decreto 9/2011, do 20 de xaneiro, polo que se establece a estrutura orgánica da Consellería de Traballo e Benestar. O seu artigo 1º establece o ámbito competencial da Consellería de Traballo e Benestar, as políticas de xuventude, e no artigo 36º recolle as funcións propias da Escola Galega de Lecer, encargada de programar, ordenar e promocionar as ensinanzas nesta materia de lecer e tempo libre.
Polo exposto, correspóndelle á Consellería de Traballo e Benestar o recoñecemento das escolas de tempo libre e a aprobación dos seus programas de formación.
Examinado o expediente promovido por Marexada. Deporte, Lecer e Cultura, S.L., en nome e representación da Escola de Tempo Libre Barlovento, no cal solicita o recoñecemento e a aprobación dos programas de formación, a Dirección Xeral de Xuventude e Voluntariado efectúa a proposta favorable ao recoñecemento solicitado por ser conforme coa lexislación vixente, vistas as normas reguladoras desta materia (Decreto 50/2000, do 20 de xaneiro). Por todo isto,
DISPOÑO:
Primeiro.-Recoñecerlle á Escola de Tempo Libre Barlovento a condición de escola de tempo libre, e aprobar os programas de formación propostos para os niveis primeiro (monitores/as de actividades de tempo libre) e segundo (directores/as de actividades de tempo libre e directores/as de campos de traballo) fixados no Decreto 50/2000, do 20 de xaneiro.
Segundo.-Ordenar a inscrición da Escola de Tempo Libre Barlovento no Rexistro de Escolas de Tempo Libre dependente da Dirección Xeral de Xuventude e Voluntariado, correspóndelle o número G-43.
Terceiro.-A Consellería de Traballo e Benestar expedirá os títulos acreditativos correspondentes ás materias impartidas pola Escola de Tempo Libre Barlovento, sempre de acordo co establecido no Decreto 50/2000, do 20 de xaneiro, e queda esta supeditada á supervisión e inspección ordenadas no artigo 59º.2 do dito decreto.
Santiago de Compostela, 4 de abril de 2011.
Beatriz Mato Otero
Conselleira de Traballo e Benestar
RESOLUCIÓN do 29 de marzo de 2011, da Secretaría Xeral de Ordenación do Territorio e Urbanismo, pola que se dá publicidade ás subvencións concedidas ao abeiro da Orde do 2 de marzo de 2010 (Diario Oficial de Galicia número 47, do 10 de marzo), pola que se regula a concesión de subvencións aos concellos de Galicia para a redacción de instrumentos de planeamento urbanístico durante o ano 2010.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 26/04/2011

De acordo co establecido no artigo 22º da orde reguladora, en cumprimento do disposto no artigo 15º da Lei 9/2007, do 13 de xuño, de subvencións de Galicia, e no artigo 13º da Lei 4/2006, do 30 de xuño, de transparencia e de boas prácticas na Administración pública galega, procédese por medio deste anuncio á publicación das axudas concedidas.
Programa e crédito orzamentario de imputación: 07 02 521A 760.0 dos orzamentos xerais da comunidade autónoma.
Finalidade das axudas: financiar os honorarios de redacción de instrumentos de planeamento urbanístico.
Destinatarios: concellos de Galicia.
Concellos beneficiarios e importes totais concedidos:
Ver referencia pdf "08000D005P018.PDF"
Santiago de Compostela, 29 de marzo de 2011.
P.D. (Orde 2-3-2010; DOG nº 47, do 10 de marzo)
María Encarnación Rivas Díaz
Secretaria xeral de Ordenación do Territorio
e Urbanismo
DECRETO 71/2011, do 7 de abril, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción Adaptación da estrada AC-301, ao Plan de baixa IMD mellorada, no municipio de Rois. (Clave AC/08/070.02).
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 26/04/2011

Con data do 20 de xaneiro de 2011 a Dirección Xeral de Infraestruturas resolveu aprobar o proxecto de construción Adaptación da estrada AC-301, ao Plan de baixa IMD mellorada, nos municipios de Rois. (Clave AC/08/070.02).
A xustificación da urxencia de ocupación dos bens e dereitos precisos para a execución desta actuación ven motivada pola necesidade de ensanchar e acondicionar a estrada AC-301 e a súa incidencia na seguridade viaria, evitando riscos innecesarios para os veciños do concello de Rois, que utilizan esta vía para acceder aos servizos públicos así como ás súas vivendas, tanto na zona urbana como na zona rural.
Debido a que o firme atópase moi deteriorado, á escasa amplitude da sección tipo da estrada que dificulta o cruce dos vehículos, ás deficientes condicións de visibilidade nalgunhas interseccións, á falta de elementos de contención de vehículos e á deficiencia nas obras de drenaxe, formúlase a mellora da estrada AC-301 Padrón (N-550)-Augasantas (deputación), de xeito que se adapte ás condicións do Plan de baixa IMD mellorada.
O treito obxecto do presente proxecto comprende unha lonxitude de 8,6 quilómetros, desde o p.k. 2+340 ata o p.k. 10+920 e os traballos a realizar serán os seguintes:
-Rehabilitación da superficie do firme, fundamentalmente no treito urbano.
-Mellora das interseccións, mediante a disposición de cuñas ou carrís.
-Disposición de 10 puntos de cambio de sentido.
-Implantación de sinalización horizontal e vertical.
A competencia para efectuar a declaración de urxente ocupación tena atribuída a Xunta de Galicia en virtude do artigo 2º do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Medio Ambiente, Territorio e Infraestruturas.
En virtude de todo o exposto e en aplicación do artigo 28º.2 do Estatuto de autonomía de Galicia e dos artigos 10º e 52º da Lei de expropiación forzosa, en relación con previsto no artigo 16º da Lei 4/1994, do 14 de setembro de estradas de Galicia, por proposta do conselleiro de Medio Ambiente, Territorio e Infraestruturas e logo de deliberación do Consello da Xunta de Galicia na súa reunión do día sete de abril de dous mil once.
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído así como en calquera das modificacións que sexa necesario realizar para a súa execución, para os efectos de expropiación do proxecto de construción Adaptación da estrada AC-301, ao Plan de baixa IMD mellorada, no concello de Rois. (Clave AC/08/070.02).
Santiago de Compostela, sete de abril de dous mil once.
Alberto Núñez Feijóo
Presidente
Agustín Hernández Fernández de Rojas
Conselleiro de Medio Ambiente, Territorio
e Infraestruturas
CORRECCIÓN de erros.-Orde do 18 de marzo de 2011 pola que se establecen as bases reguladoras do Programa de promoción da integración laboral das persoas con discapacidade na empresa ordinaria, cofinanciado polo Fondo Social Europeo, e do Programa de emprego con apoio, como medida de fomento do emprego de persoas con discapacidade no mercado ordinario de traballo, e se procede á súa convocatoria para o ano 2011.
CONSELLERÍA DE TRABALLO E BENESTAR — III. OUTRAS DISPOSICIÓNS — 19/04/2011

Advertidos erros na citada orde, publicada no DOG nº 63, do 30 de marzo de 2011, cómpre facer as seguintes correccións:
Na páxina 5.504, na disposición adicional sexta onde di: «12.04.322C.470.6, código de proxecto 2011 00628 650.000,00», debe dicir:  «12.04.322C.472.6, código de proxecto 2011 00628 650.000,00».
Na páxina 5.513 o ANEXO IV-A e na páxina 5.533 o ANEXO XIV deben substituírse polos que se publican con esta corrección.
Ver referencia pdf "07700D005P039.PDF"
CORRECCIÓN de erros.-Orde do 25 de marzo de 2010 pola que se establecen as bases reguladoras das axudas en concorrencia competitiva para a implantación de servizos de xestión, substitución e asesoramento nas explotacións agrarias, e se convocan para o ano 2010.
CONSELLERÍA DO MEDIO RURAL — III. OUTRAS DISPOSICIÓNS — 19/04/2011

Advertido erro na devandita Orde do 25 de marzo de 2010, publicada no Diario Oficial de Galicia nº 61, do 31 de marzo de 2010, cómpre facer a oportuna corrección:
Na páxina 4.751, o anexo XVI modifícase, quedando do seguinte xeito:
Ver referencia pdf "07700D007P042.PDF"
CORRECCIÓN de erros.-Decreto 10/2011, do 28 de xaneiro, polo que se declara de utilidade pública a erradicación do organismo de corentena do nematodo do piñeiro Bursaphelenchus xylophilus (Steiner et Buhrer) Nickle et al., e se ordenan as medidas para evitar a súa propagación.
CONSELLERÍA DO MEDIO RURAL — III. OUTRAS DISPOSICIÓNS — 19/04/2011

Advertidos erros no Decreto 10/2011, do 28 de xaneiro, polo que se declara de utilidade pública a erradicación do organismo de corentena do nematodo do piñeiro Bursaphelenchus xylophilus (Steiner et Buhrer) Nickle et al., e se ordenan as medidas para evitar a súa propagación, publicado no Diario Oficial de Galicia nº 24, do 4 de febreiro de 2011, é necesario facer as seguintes correccións:
1. Na páxina 2.003, no parágrafo 9º, onde di: «o Regulamento (CE) 1857/2006 da Comisión, do 15 de decembro de 2006, sobre a aplicación dos artigos 87º e 88º do Tratado ás axudas estatais para pequenas e medianas empresas dedicadas á produción de produtos agrícolas, e polo que se modifica o Regulamento (CE) 70/2001, ofrece no seu artigo 10º a posibilidade de indemnizar os agricultores afectados por enfermidades das plantas cando estas fosen causadas por unha praga declarada oficialmente e de erradicación obligatoria», debe dicir: «A Comunicación da Comisión 2006/C 319/01 de directrices comunitarias sobre axudas estatais ao sector agrario e forestal 2007-2013, ofrece no seu punto VII.C (175) c) a posibilidade de indemnizar os agricultores para a prevención, erradicación e tratamento de pragas así como os danos causados por pragas e enfermidades das árbores, podendo concederse axuda para compensar a perda destes».
2. Na páxina 2.008 onde di: «Disposición adicional. Única.», debe dicir: «Disposición adicional primeira.».
3. Na páxina 2.008 no punto de Disposición adicional, engádese: «Disposición adicional segunda.
O pagamento das axudas reguladas neste decreto quedará condicionado á decisión positiva da Comisión Europea sobre compatibilidade destas co mercado común, de acordo co establecido no artigo 108º.3 do Tratado de funcionamento da Unión Europea. A devandita condición deberá figurar nas resolucións de concesión da axuda no caso de que non se tivese acadado tal compatibilidade na data da súa sinatura».
RESOLUCIÓN do 6 de abril de 2011, da Intervención Xeral da Comunidade Autónoma de Galicia e da Dirección Xeral de Tributos, pola que se acorda a anulación e baixa en contabilidade de todas aquelas liquidacións que se encontren en período executivo e das cales resulte unha débeda pendente de recadar de importe inferior a tres euros.
CONSELLERÍA DE FACENDA — III. OUTRAS DISPOSICIÓNS — 19/04/2011

O artigo 2º da Orde do 22 de decembro de 2005, que desenvolve o artigo 23.5º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia canto á anulación e baixa en contabilidade de determinadas débedas, prevé a anulación e baixa en contabilidade de todas aquelas liquidacións que se encontren en período executivo e das cales resulte unha débeda pendente de recadar inferior a tres euros.
En virtude do exposto, a Intervención Xeral da Comunidade Autónoma de Galicia e a Dirección Xeral de Tributos teñen a ben establecer o seguinte:
Disposición única.-Anulación e baixa en contabilidade de todas aquelas liquidacións que se encontren en período executivo das cales resulte una débeda pendente de recadar por importe inferior a tres euros.
Primeiro.-Anularanse e daranse de baixa en contabilidade todas aquelas liquidacións practicadas pola Consellería de Facenda das cales resulte unha débeda pendente en período executivo por importe inferior a tres euros. Para tal efecto, o Centro Informático para a Xestión Tributaria, Económico-Financeira e Contable (CIXTEC) desenvolverá a aplicación informática que permita a baixa en conta das referidas liquidacións.
Segundo.-Anularanse e daranse de baixa en contabilidade todas aquelas liquidacións practicadas polos órganos da Administración da Xunta de Galicia, dos seus organismos autónomos e entes públicos, cuxa competencia de recadación en período executivo teñan asumido os órganos de recadación da Consellería de Facenda e das cales resulte una débeda pendente de recadar en período executivo inferior a tres euros. O Centro Informático para a Xestión Tributaria, Económico-Financeira e Contable (CIXTEC) executará a aplicación informática que permite a baixa en conta das referidas liquidacións.
Como resultado do proceso anterior, as delegacións territoriais da Consellería de Facenda obterán do CIXTEC e remitirán ao respectivo órgano que practicou a xestión unha relación das que fosen anuladas de acordo cos criterios establecidos.
Disposición transitoria
As actuacións previstas nesta resolución efectuaranse en relación coas liquidacións das cales resulte unha débeda pendente de recadar en período executivo inferior a tres euros o 31 de decembro de 2010.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 6 de abril de 2011.
Elena Muñoz Fonteriz	Carlos Rodríguez Sánchez
Interventora xeral da	Director xeral
comunidade autónoma	de Tributos
CORRECCIÓN de erros.-Orde do 30 de decembro de 2010 pola que se regula a aplicación dos pagamentos directos á agricultura e á gandaría e das axudas ao desenvolvemento rural para a utilización sustentable das terras agrícolas no ano 2011.
CONSELLERÍA DO MEDIO RURAL — III. OUTRAS DISPOSICIÓNS — 18/04/2011

Advertidos erros na Orde do 30 de decembro de 2010 pola que se regula a aplicación dos pagamentos directos á agricultura e á gandaría e das axudas ao desenvolvemento rural para a utilización sustentable das terras agrícolas no ano 2011, publicada no Diario Oficial de Galicia nº 6, do 11 de xaneiro, cómpre facer as seguintes correccións:
1) Na páxina 585, no primeiro parágrafo do número 1.4 do artigo 3º, onde di: «A solicitude deberá ser asinada en papel ou telematicamente polo/a titular da explotación ou polo representante acreditado/a e deberá ir acompañada da documentación que se requira en cada caso segundo se recolle no anexo 1.a)», debe dicir: «A solicitude deberá ser asinada en papel ou telematicamente polo/a titular da explotación ou polo representante acreditado/a e deberá ir acompañada da documentación que se requira en cada caso segundo se recolle no anexo 1».
2) Na páxina 585, no segundo parágrafo do número 1.4 do artigo 3º, onde di: «Para os efectos do artigo 23º.1 do Regulamento (CE) 1122/2009, considéranse contratos ou declaracións e outros documentos ou xustificantes constitutivos de admisibilidade da axuda de que se trate, segundo o previsto nos artigos 12º e 13º do citado regulamento, os especificados como tales no anexo 1», debe dicir: «Para os efectos do artigo 23º.1 do Regulamento (CE) 1122/2009, considéranse contratos ou declaracións e outros documentos ou xustificantes constitutivos de admisibilidade da axuda de que se trate, segundo o previsto nos artigos 12º e 13º do citado regulamento, os especificados como tales no anexo 1.a)».
CORRECCIÓN de erros.-Orde do 21 de febreiro de 2011 pola que se establecen as bases reguladoras dos programas para a promoción da integración laboral das persoas con discapacidade en centros especiais de emprego e de subvencións ás unidades de apoio á actividade profesional no marco dos servizos de axuste persoal e social dos centros especiais de emprego e se procede á súa convocatoria para o ano 2011.
CONSELLERÍA DE TRABALLO E BENESTAR — III. OUTRAS DISPOSICIÓNS — 18/04/2011

Advertido erro na citada orde, publicada no DOG nº 42, do 2 de marzo de 2011, cómpre facer a seguinte corrección:
Na páxina 3.467, o parágrafo terceiro do número 3 da base sexta do anexo A, onde di: «Se coa documentación xustificativa para o pagamento final da subvención concedida no exercicio 2011 quedase acreditada unha contía superior da inicialmente concedida, emitirase unha resolución de concesión polo incremento cuxo pagamento se efectuará con cargo aos créditos que financian esta orde», debe dicir: «Se coa documentación xustificativa para o pagamento final da subvención concedida no exercicio 2010 quedase acreditada unha contía superior da inicialmente concedida, emitirase unha resolución de concesión polo incremento cuxo pagamento se efectuará con cargo aos créditos que financian esta orde».
RESOLUCIÓN do 1 de abril de 2011, da Intervención Xeral da Comunidade Autónoma, pola que se actualiza o punto segundo do anexo previsto na Orde do 26 de febreiro de 1993 pola que se regula a expedición de ordes de pagamentos para xustificar.
CONSELLERÍA DE FACENDA — I. DISPOSICIÓNS XERAIS — 28/04/2011

A orde da Consellería de Economía e Facenda do 26 de febreiro de 1993, pola que se regula a expedición de pagamentos para xustificar, modificada pola Orde do 26 de setembro de 2006, relaciona no seu anexo as aplicacións orzamentarias con cargo ás cales se poden emitir ordes de pagamento para xustificar.
As modificacións introducidas nas clasificacións do orzamento de gastos da comunidade autónoma, así como as novas necesidades postas de manifesto polos órganos xestores, fan necesaria a actualización do punto segundo do anexo da dita orde.
De acordo co exposto, vistas as peticións formuladas polas distintas consellerías, e por mor da facultade de actualización que me outorga a disposición adicional da Orde do 26 de febreiro de 1993,
RESOLVO:
Actualizar o punto segundo do anexo da Orde do 26 de febreiro de 1993, pola que se regula a expedición de pagamentos para xustificar, que contén con carácter particular a relación das aplicacións orzamentarias con cargo ás cales se poden emitir ordes de pagamento para xustificar. O dito punto quedará redactado de modo que se indica no anexo desta resolución.
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 1 de abril de 2011.
Elena Muñoz Fonteriz
Interventora xeral da Comunidade Autónoma
Ver referencia pdf "08200D002P007.PDF"
RESOLUCIÓN do 25 de abril de 2011, da Secretaría Xeral Técnica da Consellería de Traballo e Benestar, pola que se fai pública a ampliación do prazo de presentación de solicitudes de participación correspondentes á contratación de servizos de formación a coidadores non profesionais dentro do ámbito de aplicación da Lei 39/2006, do 14 de decembro, polo procedemento negociado con publicidade, e cunha reserva dun lote a centros especiais de emprego e empresas de inserción sociolaboral, segundo o disposto no artigo 35º da Lei 15/2010, do 28 de decembro. (Expediente 5/2011).
CONSELLERÍA DE TRABALLO E BENESTAR — III. OUTRAS DISPOSICIÓNS — 29/04/2011

1. Con data 20 de abril de 2011 publicouse no Diario Oficial de Galicia (nº 78, páxinas 7.114 a 7.115) a Resolución do 11 de abril de 2011, da Secretaría Xeral Técnica da Consellería de Traballo e Benestar, pola que se anuncia a contratación, polo procedemento negociado con publicidade e tramitación ordinaria, do servizo de formación a coidadores non profesionais dentro do ámbito de aplicación da Lei 39/2006, do 14 de decembro, e cunha reserva dun lote a centros especiais de emprego e empresas de inserción sociolaboral, segundo o disposto no artigo 35º da Lei 15/2010, do 28 de decembro (expediente 5/2011).
2. Ante a imposibilidade de publicar os pregos de cláusulas administrativas e de prescricións técnicas que rexen esta contratación na plataforma de contratación (
http://www.contratosdegalicia.es
) ata o 25 de abril de 2011, faise necesario ampliar o prazo de presentación de solicitudes.
3. A Lei 30/2007, do 30 de outubro, de contratos do sector público, no seu artigo 148º.2, establece que o prazo para a presentación de solicitudes de participación será, como mínimo, de dez días, contados desde a publicación do anuncio do contrato.
4. Co fin de que as empresas licitadoras dispoñan da documentación completa para a presentación das súas proposicións no prazo mínimo que marca a Lei 30/2007, do 30 de outubro, de contratos do sector público,
RESOLVO:
Único.-Ampliar o prazo de presentación de solicitudes de participación para a contratación, polo procedemento negociado con publicidade e tramitación ordinaria, de servizos de formación a coidadores non profesionais dentro do ámbito de aplicación da Lei 39/2006, do 14 de decembro, e cunha reserva dun lote a centros especiais de emprego e empresas de inserción sociolaboral, segundo o disposto no artigo 35º da Lei 15/2010, do 28 de decembro (expediente 5/2011), en 5 días naturais desde a publicación no Diario Oficial de Galicia do anuncio de licitación, polo que, en consecuencia, o prazo de presentación de solicitudes finalizará o 4 de maio de 2011.
Santiago de Compostela, 25 de abril de 2011.
Cristina Ortiz Dorda
Secretaria xeral técnica da Consellería
de Traballo e Benestar
RESOLUCIÓN do 20 de abril de 2011 pola que se convoca un curso básico de auxiliares de policía local.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 29/04/2011

Dentro das actividades programadas para o ano 2011, e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública, anúnciase a convocatoria dun curso básico de auxiliares de policía local, conforme as seguintes bases:
1. Datos da actividade.
Denominación: básico de auxiliares de policía local.
Tipo: curso.
Horas lectivas: 40.
Modalidade: presencial.
Obxectivos: dotar os auxiliares de policía local dunha formación teórico-práctica que os capacite para o posterior desempeño da súa función como auxiliares temporais dos corpos de policía local.
Contido.
-Intervención policial.
-Tráfico e seguridade viaria.
-Policía administrativa.
-Primeiros auxilios.
-Aplicacións policiais básicas do dereito penal e procesual-penal.
-Relacións co cidadán.
2. Desenvolvemento da convocatoria.
Destinatarios/as: persoal seleccionado e proposto polos concellos que puidese prestar servizo como auxiliar de policía local de forma temporal, de acordo co previsto nos artigos 47º a 48º do Decreto 243/2008, do 16 de outubro, polo que se desenvolve a Lei 4/2007, do 20 de abril, de coordinación de policías locais. Para estes efectos, como se recolle no artigo 48º.2 do citado decreto, non terán a obriga de facer o dito curso as persoas que o superasen nos últimos 4 anos, é dicir, a partir do ano 2007.
Prazas ofertadas: sen límite.
3. Solicitudes de participación.
Prazo de inscrición e presentación: o prazo de inscrición e presentación de solicitudes de participación rematará o día 23 de maio de 2011.
Os concellos que estean nesta situación deberán remitir un escrito asinado polo/a alcalde/esa á Academia Galega de Seguridade Pública (avenida da Cultura, s/n, 36680 A Estrada, fax 886 20 61 22), en que figure a lista de persoas seleccionadas segundo o artigo 47º do Decreto 243/2008, para efectuar a correspondente reserva de praza para a realización do dito curso.
Listaxe de solicitudes seleccionadas: o día 25 de maio de 2011 a Academia Galega de Seguridade Pública publicará no taboleiro de anuncios e no sitio web
http://agasp.xunta.es
as solicitudes de participación recibidas que cumprisen os requisitos anteriores.
4. Desenvolvemento da actividade.
Presentación: as persoas admitidas a este curso deberán presentarse ás 9.30 horas do día 30 de maio de 2011.
Lugar: sede da Academia Galega de Seguridade Pública.
Horario lectivo: das 10.00 ás 14.00 e das 16.00 ás 20.00 horas.
Datas: do 30 de maio ao 3 de xuño de 2011.
Certificado de superación do curso: ao remate da actividade entregaráselle un certificado de asistencia a aquelas persoas que acrediten a súa participación continuada nela e superen as probas que se determinen de ser o caso.
5. Modificacións e incidencias.
A Academia Galega de Seguridade Pública poderá modificar o desenvolvemento normal da actividade para adaptala ás necesidades da Administración e ás continxencias que poidan xurdir.
A Estrada, 20 de abril de 2011.
José Carlos García Bouzas
Director xeral da Academia Galega
de Seguridade Pública
RESOLUCIÓN do 26 de abril de 2011, da Secretaría Xeral de Modernización e Innovación Tecnolóxica, pola que se modifica a Resolución do 24 de marzo de 2011 que establece as bases reguladoras e procede á convocatoria das subvencións, destinadas a entidades sen ánimo de lucro, para actuacións de difusión relacionadas co desenvolvemento da sociedade da información para o ano 2011, cofinanciadas polo Fondo Europeo de Desenvolvemento Rexional (Feder), procedemento administrativo PR521A.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 29/04/2011

Con data do 31 de marzo de 2011 publicouse no Diario Oficial de Galicia a Resolución do 24 de marzo de 2011, da Secretaría Xeral de Modernización e Innovación Tecnolóxica, pola que se establecen as bases reguladoras para a concesión, en réxime de concorrencia competitiva, das subvencións destinadas a entidades sen ánimo de lucro, para actuacións de difusión relacionadas co desenvolvemento da sociedade da información na Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do Programa operativo Feder Galicia 2007-2013, e se procede á súa convocatoria para 2011 (procedemento administrativo PR521A).
No artigo 3º da convocatoria disponse que o prazo de presentación de solicitudes será dun mes contado a partir do día seguinte ao da súa publicación no Diario Oficial de Galicia. O dito prazo vence o 30 de abril de 2011.
Tendo en conta o elevado número de solicitudes que se están a tramitar e que a acumulación das festividades de Semana Santa dentro do prazo de solicitude supón unha redución significativa dos días hábiles dispoñibles para a obtención polos interesados da documentación exixida na convocatoria, cómpre ampliar o prazo de presentación de solicitudes, todo isto de conformidade cos artigos 49º e 54º da Lei 30/1992, do 26 de novembro, de réxime xurídico das administracións públicas e do procedemento administrativo común.
En consecuencia, e no uso das facultades que me foron conferidas,
DISPOÑO:
Artigo único.-Modifícase o punto 1 do artigo 3º da convocatoria publicada por Resolución do 24 de marzo de 2011, que pasa a ter a seguinte redacción: «1. O prazo de presentación de solicitudes será a partir do día seguinte ao da publicación da convocatoria no Diario Oficial de Galicia e rematará o 5 de maio de 2011, inclusive».
Disposición derradeira.-Entrada en vigor.
Esta resolución entrará en vigor o día da súa publicación no Diario Oficial de Galicia.
Santiago de Compostela, 26 de abril de 2011.
Mª Mar Pereira Álvarez
Secretaria xeral de Modernización e Innovación Tecnolóxica
RESOLUCIÓN do 26 de abril de 2011, da Secretaría Xeral de Modernización e Innovación Tecnolóxica, pola que se modifica a Resolución do 22 de marzo de 2011 que establece as bases reguladoras e procede á convocatoria das subvencións para potenciar o desenvolvemento do sector empresarial da sociedade da información para o ano 2011, cofinanciadas polo Fondo Europeo de Desenvolvemento Rexional (Feder), procedemento administrativo PR520A.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 29/04/2011

Con data do 29 de marzo de 2011, publicouse no Diario Oficial de Galicia a Resolución do 22 de marzo de 2011, da Secretaría Xeral de Modernización e Innovación Tecnolóxica, pola que se establecen as bases reguladoras para a concesión, en réxime de concorrencia competitiva, das subvencións para potenciar o desenvolvemento do sector empresarial da sociedade da información, no ámbito da Comunidade Autónoma de Galicia, para o ano 2011, cofinanciadas polo Fondo Europeo de Desenvolvemento Rexional (Feder) no marco do Programa operativo Feder Galicia 2007-2013, e se procede á súa convocatoria (procedemento administrativo PR520A).
No artigo 3º da convocatoria disponse que o prazo de presentación de solicitudes será dun mes contado a partir do día seguinte ao da súa publicación no Diario Oficial de Galicia. O dito prazo vence o 29 de abril de 2011.
Tendo en conta o elevado número de solicitudes que se están a tramitar e que a acumulación das festividades de Semana Santa dentro do prazo de solicitude supón unha redución significativa dos días hábiles dispoñibles para a obtención polos interesados da documentación exixida na convocatoria, cómpre ampliar o prazo de presentación de solicitudes, todo isto de conformidade cos artigos 49º e 54º da Lei 30/1992, do 26 de novembro, de réxime xurídico das administracións públicas e do procedemento administrativo común.
En consecuencia, e no uso das facultades que me foron conferidas,
DISPOÑO:
Artigo único.-Modifícase o punto 1 do artigo 3º da convocatoria publicada por Resolución do 22 de marzo de 2011, que pasa a ter a seguinte redacción: «1. O prazo de presentación de solicitudes será a partir do día seguinte ao da publicación da convocatoria no Diario Oficial de Galicia e rematará o 5 de maio de 2011, inclusive».
Disposición derradeira.-Entrada en vigor.
Esta resolución entrará en vigor o día da súa publicación no Diario Oficial de Galicia.
Santiago de Compostela, 26 de abril de 2011.
Mª Mar Pereira Álvarez
Secretaria xeral de Modernización
e Innovación Tecnolóxica
ACORDO do 27 de abril de 2011 polo que se fai pública a comunicación do director xeral da Compañía Radio Televisión de Galicia na que participa o Plan de Cobertura de RTG, S.A. e TVG, S.A., relativo ás eleccións locais e autonómicas convocadas para o 22 de maio de 2011, que inclúe previsión de debates  e entrevistas.
XUNTA ELECTORAL PROVINCIAL DA CORUÑA — III. OUTRAS DISPOSICIÓNS — 28/04/2011

En cumprimento do disposto no punto quinto da Instrución 4/2011, do 24 de marzo, da Xunta Electoral Central (BOE nº 74, do 28 de marzo), de interpretación do artigo 66º da LOREG no relativo a recursos contra os plans de cobertura informativa da campaña electoral, disponse a publicación no Diario Oficial de Galicia da comunicación do director xeral da Compañía de Radio Televisión, S.A., participando o Plan de Cobertura de RTG, S.A. e TVG, S.A., relativo ás eleccións locais e autonómicas convocadas para o 22 de maio de 2011, e que inclúe previsión de debates e entrevistas.
De conformidade co establecido na mencionada instrución, as entidades políticas afectadas poderán examinar a dita programación nas dependencias desta Xunta Electoral Provincial, sita no edificio da Audiencia Provincial, planta primeira, rúa Capitán Juan Varela, s/n, desta cidade da Coruña, no prazo preclusivo dun día desde a publicación deste acordo e formular as reclamacións ou recursos que estimen pertinentes.
A Coruña, 27 de abril de 2011.
Manuel Ferreiro González
Secretario da Xunta Electoral Provincial da Coruña
CORRECCIÓN de erros.-Resolución do 21 de setembro de 2010 pola que se dá publicidade ao acordo do Consello de Dirección do Instituto Galego de Promoción Económica, que aproba as bases reguladoras das axudas do Instituto Galego de Promoción Económica para o programa de apoio ao acceso ao financiamento para circulante, refinanciamento de pasivos e ampliación de capital das pequenas e medianas empresas, instrumentadas mediante convenio de colaboración entre o Instituto Galego de Promoción Económica, as sociedades de garantía recíproca e as entidades financeiras adheridas (Re-Solve +), e se procede á súa convocatoria en réxime de concorrencia non competitiva.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 28/04/2011

Advertido erro na referida resolución, publicada no DOG nº 182, do 21 de setembro de 2010, procede facer a seguinte corrección:
-Na páxina 16.223, no artigo 9º, punto 9, primeiro parágrafo, onde di: «O Igape trasladará a través da extranet de entidades colaboradoras (
http://extranet.igape.es
) a solicitude cursada á sociedade de garantía recíproca correspondente, para os efectos da valoración do risco e remisión da súa posición ao Igape. O dito traslado autoriza a formalización da operación financeira, sen que a dita remisión supoña recoñecemento do dereito do solicitante a percibir finalmente a axuda», debe dicir: «O Igape trasladará a través da extranet de entidades colaboradoras (http://extranet.igape.es) a solicitude cursada á sociedade de garantía recíproca correspondente, para os efectos da valoración do risco, elixibilidade do expediente segundo as condicións destas bases e remisión da súa posición ao Igape. O dito traslado autoriza a formalización da operación financeira, sen que a dita remisión supoña recoñecemento do dereito do solicitante a percibir finalmente a axuda».
ORDE do 25 de abril de 2011 pola que se modifica a Orde do 3 de marzo de 2011 pola que se regulan as bases polas que se rexerá a concesión de subvencións destinadas ao cofinanciamento da prestación de servizos sociais polas corporacións locais e se procede á súa convocatoria para o exercicio 2011.
CONSELLERÍA DE TRABALLO E BENESTAR — III. OUTRAS DISPOSICIÓNS — 28/04/2011

A Orde do 3 de marzo de 2011, pola que se regulan as bases polas que se rexerá a concesión de subvencións destinadas ao cofinanciamento da prestación de servizos sociais polas corporacións locais e se procede á súa convocatoria para o exercicio 2011, publicada no Diario Oficial de Galicia do 29 de marzo de 2011 establece, no seu artigo 12º, un prazo de presentación de solicitudes dun mes, que remata o vindeiro 29 de abril de 2011.
Este ano 2011, por primeira vez, implementouse unha aplicación informática para facilitar a tramitación deste procedemento de subvencións, a través da cal teñen que elaborar necesariamente os formularios de solicitude as corporacións solicitantes de financiamento para a prestación de servizos sociais comunitarios, tal como se prevé no artigo 9º da dita orde de convocatoria.
Non obstante, debido a que, por problemas técnicos, o acceso a través de internet a esta aplicación informática non puido estar dispoñible durante algúns días na páxina web institucional desta Administración autonómica, faise necesario ampliar o prazo de presentación de solicitudes destas subvencións para os efectos de compensar estas deficiencias e de garantir que o prazo mínimo dun mes que establece o artigo 29º do regulamento que desenvolve a Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro, sexa real e efectivo, e non só nominal, garantindo deste xeito a dispoñibilidade da aplicación informática necesaria para elaborar os formularios de solicitude efectivamente durante o mínimo dun mes.
En virtude do exposto anteriormente, e en uso das facultades que teño atribuídas pola Lei 1/1983, do 22 de febreiro, reguladora da Xunta e da súa Presidencia, desenvolvida polo Decreto 79/2009, do 19 de abril, e o Decreto 335/2009, do 11 de xuño,
DISPOÑO:
Artigo único.-Amplíase o prazo de presentación das solicitudes ata o 6 de maio, incluído. Para estes efectos a aplicación informática a través da cal deben cubrirse, obterse e validarse necesariamente os formularios de solicitude de subvencións para o financiamento dos servizos sociais comunitarios municipais estará dispoñible na páxina web da Consellería de Traballo e Benestar ata as 14.00 horas do 6 de maio.
Disposición derradeira
Única.-Esta disposición entrará en vigor ao día seguinte da súa publicación.
Santiago de Compostela, 25 de abril de 2011.
Beatriz Mato Otero
Conselleira de Traballo e Benestar
DECRETO 73/2011, do 7 de abril, polo que se aceptan as doazóns de bens culturais feita por José Luis García Vázquez e outros.
CONSELLERÍA DE FACENDA — III. OUTRAS DISPOSICIÓNS — 28/04/2011

Con data do 15 de febreiro de 2011, a Secretaría Xeral da Presidencia remitiu á Consellería de Facenda o expediente de doazón de bens culturais feita por José Luis García Vázquez e outros.
A Secretaría Xeral Técnica e do Patrimonio tramitou o expediente de aceptación, logo do respectivo informe favorable da Comisión Superior de Valoración de Bens Culturais de Interese para Galicia.
De acordo co disposto no artigo 17º.1 da Lei 3/1985, do 12 de abril, do patrimonio da Comunidade Autónoma de Galicia e 34º.1 do Regulamento aprobado polo Decreto 50/1989, do 9 de marzo, a adquisición pura e simple de bens, a título gratuíto ou lucrativo requirirá decreto do Consello da Xunta, por proposta da Consellería de Facenda.
Na súa virtude, por proposta da conselleira de Facenda, e logo da deliberación do Consello da Xunta de Galicia na súa reunión do día sete de abril de dous mil once,
DISPOÑO:
Artigo único.
Aceptar nos termos establecidos polos doantes, as doazóns dos bens que a continuación se relacionan:
Autor: José Luis García Vázquez.
Obxecto: xilografía.
Título: La actitud en el gesto.
Técnica: xilografía P/A (serie).
Medidas: tirada numerada do 1 ó 14 máis 4 P/A, 76×56 cm, mancha 55×40,5 cm.
Valoración: 150,00 .
Autora: Yolanda DAugsburg.
Obxecto: pintura.
Título: Juego de colores hacia el infinito.
Técnica: técnica mixta sobre lenzo.
Medidas: 160×100 cm.
Valoración: 5.000,00 .
Autor: Camilo Rodríguez Vidal.
Título: Que no sepa la mano derecha lo que hace la izquierda.
Técnica: escultura en pedra policromada e metal, 2009.
Medidas: 40×35×30 cm.
Valoración: 1.200,00 .
Autor: Plácido Amboage Fernández.
Obxecto: pintura.
Título: Torre del reloj (Berenguela).
Técnica: óleo sobre lenzo.
Medidas: 110×85 cm.
Valoración: 1.200,00 .
Autor: José Antonio González Gómez.
Obxecto: pintura.
Título: Olas al viento.
Técnica: óleo sobre táboa, 2010.
Medidas: 80×80 cm.
Valoración: 2.000,00 .
Autor: Ramón Borrajo Domarco.
Título: Menina carnaval I.
Técnica: fotomontaxe pictórica sobre lenzo.
Medidas: 150×96 cm.
Valoración: 5.000,00 .
Disposición derradeira
A Consellería de Facenda, a través da Secretaría Xeral Técnica e do Patrimonio, levará a cabo todos os trámites para a efectividade deste decreto.
Santiago de Compostela, sete de abril de dous mil once.
Alberto Núñez Feijóo
Presidente
Marta Fernández Currás
Conselleira de Facenda
RESOLUCIÓN do 7 de abril de 2011, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 14/2010, do 27 de decembro, de orzamentos xerais da Comunidade Autónoma de Galicia para o ano 2011.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 28/04/2011

Consonte o establecido no artigo 33º da Lei orgánica 2/1979, do 3 de outubro, do Tribunal Constitucional, modificado pola Lei orgánica 1/2000, do 7 de xaneiro, esta dirección xeral dispón a publicación do acordo que figura como anexo na presente resolución.
Santiago de Compostela, 7 de abril de 2011.
Roberto Castro García
Director xeral de Relacións Institucionais
e Parlamentarias
ANEXO
Acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 14/2010, do 27 de decembro, de orzamentos xerais da Comunidade Autónoma de Galicia para o ano 2011
A Comisión Bilateral de Cooperación Administración Xeral do Estado-Comunidade Autónoma de Galicia na súa reunión do día 24 de marzo de 2011, adoptou o seguinte acordo:
Primeiro.-Iniciar negociacións para resolver as discrepancias manifestadas en relación cos artigos 29º.un e anexo II da Lei 14/2010, do 27 de decembro, de orzamentos xerais da Comunidade Autónoma de Galicia para o ano 2011.
Segundo.-Designar un grupo de traballo para propor á Comisión Bilateral de Cooperación a solución que proceda.
Terceiro.-Comunicar este acordo ao Tribunal Constitucional, antes do vindeiro día 31 de marzo de 2011, por calquera dos órganos mencionados no artigo 33º.2 da Lei orgánica 2/1979, do 3 de outubro, do Tribunal Constitucional, para os efectos que no propio precepto se establecen, así como inserir o presente acordo no Boletín Oficial del Estado e no Diario Oficial de Galicia.
Madrid, 24 de marzo de 2011. Manuel Chaves González, vicepresidente terceiro e ministro de Política Territorial e Administración Pública; Alfonso Rueda Valenzuela, conselleiro de Presidencia, Administracións Públicas e Xustiza.
CORRECCIÓN de erros.-Resolución do 17 de decembro de 2010 pola que se ordena a publicación do acordo do Consello da Xunta de Galicia do 16 de decembro de 2010 polo que se aproba a relación de postos de traballo do Instituto Galego da Vivenda e Solo.
CONSELLERÍA DE FACENDA — III. OUTRAS DISPOSICIÓNS — 28/04/2011

Advertidos erros na Resolución do 17 de decembro de 2010, publicada no DOG nº 244, do mércores 22 de decembro, é necesario facer as oportunas correccións:
-Na páxina 20.677, no centro de destino Dirección Técnica de Construcións e Calidade, no posto MA.S01.00.001.15770.020.-Xefatura Servizo Xestión do Patrimonio, na súa columna subgrupo, onde di: «A1»; debe dicir: «A1-A2».
-Na páxina 20.678, no centro de destino Dirección Técnica de Fomento, no posto MA.S01.00.006.15770.002 na súa columna Denominación, onde di: «Secretario/a do/a vicesecretario/a»; debe dicir: «Secretario/a director/a técnico/a».